ועדת החוקה, חוק ומשפט, כנסת 19, פרוטוקול מספר 275, 2014-12-08 12:30

אורית סטרוק: צהריים טובים, היום ט"ז בכסלו התשע"ה, 8 בדצמבר 2014.

אורית סטרוק: אנחנו פותחים, וגם נסיים עוד מעט, את הדיון בהצעת חוק המרכז לגביית קנסות, אגרות והוצאות (תיקון מס' 16) (פיצוי לניזוק מעבירה שהיה קטין בעת ביצועה), התשע"ה-2014, של חברי, חבר הכנסת מוטי יוגב, יישר כוח, ויחד אתו גם חברת הכנסת אורלי לוי-אבקסיס ואנוכי.

אורית סטרוק: אנחנו נכין אותו תכף ומייד לקריאה שנייה ושלישית.

אורית סטרוק: מוטי, בבקשה.

מרדכי יוגב: שלושה דברים: ראשית, תודה לכל מי שפה סייעו, מד"ר יצחק קדמן והמועצה לשלום הילד, שהסבו את תשומת לבנו לצורך.

מרדכי יוגב: הכרנו יחד עם הוועדה לשלום הילד וחברת הכנסת אורלי לוי-אבקסיס כיושבת-ראש וחברת הכנסת היושבת פה כיושבת-ראש אורית סטרוק, וגם לעוזרת שלי נטע, שזירזה את הישיבה הזאת, כל חברי הוועדה פה שסייעו, לכולם, למשפטנים.

מרדכי יוגב: גם לניצן, כמובן.

מרדכי יוגב: הנקודה הזאת של השינוי של התיקון היא באמת תיקון גדול, כי זו המציאות, של ההיזקקות לסיוע הזה.

מרדכי יוגב: והדבר האחרון, לבחון את האפשרות של האתגר, של ללכת לפי סעיף 88 לתקנון, לפי מה שאמרת לי, לנסות לפטור גם את החוק מחובת הנחה כדי להביא אותו היום לקריאה שנייה ושלישית.

דורית ואג: המכתב שמבקש פטור מוכן, רק אני לא יכולה לתת אותו לוועדה הכנסת עד שלא נאשר.

אורית סטרוק: נאשר, ואז נביא לוועדת הכנסת.

דורית ואג: למרות שאני לא בטוחה שבחוק הזה תהיה בעיה.

דורית ואג: אנחנו מבקשים על כל החוקים שאנחנו מסיימים בימים האלה.

אורית סטרוק: זה חוק שבא לעשות צדק, והוא בא כשדרוג על חוק שחוקק קודם לכן, וחוק מאוד מבורך.

אורית סטרוק: יש למישהו מנציגי המשרדים משהו מאוד חשוב להגיד?

אורית סטרוק: אנחנו מאוד מודים לכולם.

אורית סטרוק: ד"ר קדמן, אתה רוצה לומר משהו?

<יצחק קדמן: אני רק רוצה להגיד בלי שם ומלכות, שהחיינו וקיימנו והגיענו לזמן הזה, בתקווה שאפשר יהיה לברך על המוגמר.

מרדכי יוגב: שלא נזדקק לעזור בנסיבות האלה.

אורית סטרוק: שלא נזדקק.

אורית סטרוק: ניצן, אנחנו יודעים על מה אנחנו מצביעים, אבל נשמח שיהיה הסבר מסודר לפרוטוקול.

<ניצן רוזנברג: כמובן.

<ניצן רוזנברג: סעיף 77 לחוק העונשין וגם סעיפים נוספים מסמיכים את בית המשפט לחייב עבריין לפצות את מי שניזוק מעבירה בשל הנזק או הסבל שנגרם לו.

<ניצן רוזנברג: בחוק העונשין הסכום המרבי הוא בסך 258 אלף שקלים.

<ניצן רוזנברג: הקושי שעלה גם בהצעת החוק הזו וגם בזו שקדמה לה הוא שפעמים רבות קורה שמי שהוטל עליו לשלם את הפיצוי לניזוק, לא מחויב לשלם את הפיצוי באופן מיידי; לפעמים הוא צריך לשלם אותו רק לשיעורין, ולפעמים הוא לא משלם את הסכום הזה כלל.

מרדכי יוגב: הוא מושך את המשפט, ואז מעל גיל 18 הוא ממילא פספס את היכולת.

<ניצן רוזנברג: נכון.

<ניצן רוזנברג: זו אחת הבעיות.

<ניצן רוזנברג: ב-1.1.13 נכנס לתוקף תיקון מס' 14, ונקבע בסעיף 3א לחוק המרכז לגביית קנסות, שכשבית המשפט מחייב עבריין לפצות את מי שניזוק, אם הניזוק היה קטין בעת ההחלטה, שזה בדרך כלל במועד גזר הדין, המרכז לגביית קנסות הוא שישלם את הפיצוי לניזוק באופן מיידי, אבל עד סכום 10,000 שקלים.

<ניצן רוזנברג: כל סכום שישולם אחר כך על חשבון החוב, עד כמובן גובה התשלום ששילם המרכז, ייזקף לטובת אוצר המדינה.

<ניצן רוזנברג: בעצם התיקון כאן בא להרחיב את תיקון מס' 14, ולומר שהמרכז לגביית קנסות ישלם את הסכום של 10,000 השקלים אם הניזוק היה קטין בעת ביצוע העבירה, ולא כמו שכתוב היום - בעת החלטת בית המשפט.

<ניצן רוזנברג: המטרה היא להכניס אוכלוסייה נוספת של קטינים למעגל הזכאים לפיצוי המהיר מהמרכז לגביית קנסות.

אורית סטרוק: ובהתחשב בעובדה שהליכים משפטיים אורכים זמן, ובמהלך הזמן הזה הקטין התבגר ופספס את המועד.

<ניצן רוזנברג: בדיוק.

<ניצן רוזנברג: רק אגיד עוד שני דברים קטנים: בהכנה לקריאה ראשונה, בעצם מה שהצבעתם זה לקבוע הוראת תחילה, שהתיקון ייכנס לתוקף שמונה חודשים מיום הפרסום.

<ניצן רוזנברג: הסיבה היתה, שמשרד המשפטים הציגו שיש עבודת היערכות שנדרשת לצורך כניסת התיקון לתוקף, ובין היתר הטמעה של מערכת מחשובית, משהו שאמור לקחת זמן, וגם התקנת התקנות.

<ניצן רוזנברג: לגבי התקנות- - -

אורית סטרוק: היה לנו ויכוח על אורך הזמן שזה צריך לקחת.

<ניצן רוזנברג: את ביקשת שהם יביאו את התקנות חודשיים לפני תחילת תוקף החוק, ואני חושבת שענת אסיף שהיתה כאן, נציגת משרד המשפטים בוועדה, אמרה: חודש מראש.

<ניצן רוזנברג: אם רק תוכלו להבהיר לנו מה ההתחייבות הסופית.

<עינת גדעוני: עינת גדעוני, משרד המשפטים.

<עינת גדעוני: אני כאן במקום ענת אסיף.

<עינת גדעוני: זה יוכל להיות גם חודשיים לפני.

דורית ואג: ואם זה יהיה אפילו יותר, גם לא רע.

<עינת גדעוני: נעמוד בחודשיים, אם נסיים לפני כן- - -

<ניצן רוזנברג: מצוין.

אורית סטרוק: זה בהחלט חוק שעושים אותו עם שיתוף פעולה מאוד נעים.

<ניצן רוזנברג: קבעתם גם בקריאה הראשונה הוראת תחולה, שאומרת שהתיקון יחול על פיצוי שנקבע בהחלטת בית המשפט, שניתנה רק לאחר יום התחילה.

<ניצן רוזנברג: זה כדי שהם לא יצטרכו ללכת עכשיו אחורה, ולפתוח תיקים שכבר נסגרו- - -

אורית סטרוק: היינו רוצים יותר, אבל זה בלגאן.

דורית ואג: על זה אמרו שהאויב של הטוב הוא הטוב מאוד.

אורית סטרוק: את רוצה להקריא לנו?

<ניצן רוזנברג: כן.

<ניצן רוזנברג: הצעת חוק המרכז לגביית קנסות, אגרות והוצאות (תיקון מס' 16)(פיצוי לניזוק מעבירה שהיה קטין בעת ביצועה), התשע"ה-2014.

<ניצן רוזנברג: תיקון סעיף 3א.

<ניצן רוזנברג: 1.

<ניצן רוזנברג: בחוק המרכז לגביית קנסות, אגרות והוצאות, התשנ"ה-1995 (להלן – החוק העיקרי), בסעיף 3א(א), במקום "שביום החלטת בית המשפט" יבוא "שבעת ביצוע העבירה".

<ניצן רוזנברג: תחילה ותחולה.

<ניצן רוזנברג: 2.

<ניצן רוזנברג: תחילתו של חוק זה שמונה חודשים מיום פרסומו; הוראות סעיף 3א(א) לחוק העיקרי, כנוסחו בחוק זה יחולו על פיצוי שנקבע בהחלטת בית המשפט שניתנה ביום תחילתו של חוק זה ואילך.

אורית סטרוק: מצוין.

אורית סטרוק: מי בעד הצעת החוק הזאת?

אורית סטרוק: הצבעה בעד – פה אחד אושר.

אורית סטרוק: פה אחד.

אורית סטרוק: אושר לקריאה שנייה ושלישית.

אורית סטרוק: כמובן, יועבר עם בקשה לפטור מחובת הנחה.

אורית סטרוק: יישר כוח.

אורית סטרוק: תודה רבה, הישיבה נעולה.